Atklāts asteroīds „Lufonds”
2027-07-29
2017. gada 29. jūlijā Baldones Astrofizikas observatorijā atklāts jauns asteroīds Nr (658398). Tas oficiāli apstiprināts kā jaunatklājums un 2025. gada janvārī tika iekļauts katalogā ar nosaukumu "LU fonds" jeb Lufonds. Jaunatklātā asteroīda aptuvenais izmērs ir viens kilometrs, tā attālums no Saules ir 2.78 astronomiskās vienības (apmēram 417 miljoni kilometru) un vienu apriņķojumu ap Sauli tas veic 5,26 gados.
Tas nosaukts par godu visiem LU Fonda mecenātiem, kas devuši savu ieguldījumu Latvijas izglītībā, zinātnē un tai skaitā arī Baldones teleskopa modernizācijā. “No asteroīda pamanīšanas līdz pilnīgai jauna objekta apstiprināšanai var paiet pat pieci līdz septiņi gadi. Lai pilnībā pārliecinātos, ka pamanīts jauns objekts, nepieciešami vairāki novērojumi, kas apliecina tā kustīgumu noteiktajā orbītā. “LU fonds” asteroīda pozīciju mērījumu apjoms un precizitāte uzkrāta 15 tuvošanās reizēs Zemei un šajā darba iesaistījās arī citas observatorijas visā pasaulē,” stāsta LU Astronomijas institūta vadošais pētnieks Dr. phys. Ilgmārs Eglītis.
Baldones observatorijā atklāts jauns asteroīds, tam dots nosaukums “LU fonds”
Baldones observatorijā atklāts jauns asteroīds, tam dots nosaukums “LU fonds”
